Osijek Express

GISKO: Ciklus radionica "She: Women's Empowerment"
2024-10-17 17:30 - 20:30 (Europe/Zagreb) | GISKO
American Corner Gradske i sveučilišne knjižnice Osijek nastavlja s provedbom programa pod nazivom “She: Women’s Empowerment”. Ovogodišnja je posebnost programa to što će uz razgovor o vlastitu poslovnom putu govornice održati i kreativne radionice kojima će predstaviti svoje proizvode i kreacije, a sudionici će moći naučiti i izraditi nešto novo. U programu sudjeluju Jasminka Marjanović Baglama (Suncokret – domaća radinost), Dubravka Papo (Gospođa Lija), Valentina Pop (Moss Art) te samostalna umjetnica Mila Lončar.
Susreti će se održavati u prostoru American Cornera Osijek prema sljedećem rasporedu:

u četvrtak, 17. listopada u 17.30 sati sudjelovat će Jasminka Marjanović Baglama,
u četvrtak, 24. listopada u 17.30 sati sudjelovat će Dubravka Papo,
u četvrtak, 7. studenoga u 17.30 sati sudjelovat će Valentina Pop,
u četvrtak, 14. studenoga u 17.30 sati sudjelovat će Mila Lončar.

Govornice će tijekom radionica predstaviti sebe, svoj životni i karijerni put te odgovarati na pitanja zainteresiranih. Ukoliko vas zanima više o otvaranju domaće radinosti, obrta, pokretanju vlastita posla ili uvjetima ostvarivanja prava samostalnih umjetnika te iskustva i savjeti naših sugrađanki, slobodni ste nam se pridružiti. Ukoliko biste voljeli sudjelovati u izradi njihovih rukotvorina i proizvoda, sudjelovanje će biti moguće za manji broj polaznika te je za to potrebna prijava e-poštom na american.corner@gskos.hr ili telefonski 031/211-472.
Program se održava pod pokroviteljstvom Američkoga veleposlanstva, a cilj nam je približiti sugrađanima priče o uspješnim ženama i osvještavanje o njihovu životnom putu i radu te potaknuti i ohrabriti one koji razmišljaju o promjeni karijere ili pokretanju vlastita posla.
